kardosdrur/scandi-wiki huggingface dataset:
Michel Jazy

Michel Jazy () er ein fransk tidlegare friidrettsutøvar frå Oignies i Pas-de-Calais. Han vart europameister på 1500 meter i 1962 og på 5 000 m i 1966, og vann OL-sølv på 1500 m i 1960 og EM-sølv på 1500 m i 1966. I åra frå 1956 til 1966 sette han ni verdsrekordar, 17 europarekordar og 51 franske rekordar på ulike mellom- og langdistansar.

Aktiv
Jazy, som ætta frå polskfødd gruvearbeidar, fekk sitt store internasjonale gjennombrot då han vann sølvmedaljen på 1500 meter under sommarleikane 1960 i Roma. I ei tevling der Australias Herb Elliott sette ein fabelaktig ny verdsrekord med 3.35,6, kom inn Jazy inn på tida 3.38,4, fransk rekord og nær europarekord. To år seinare vann han gullmedaljen på distansen då EM i friidrett 1962 fann stad i Beograd. I 1963 sette han europarekord med tida 3.37,8, årsbeste i verda og andreplass på verdsstatistikken. Ved Sommar-OL 1964 i Tokyo valde han å delta på 5 000 m, og vart fjerdemann på tida 13.49,8, nøyaktig lik tid med bronsevinnaren.

I 1965-sesongen forbetra Jazy europarekorden på 5 000 m til 13.27,6, meir enn sju sekund under den åtte år gamle rekorden til Vladimir Kuts. Året etter, i sin siste sesong flytta han sin eigen europarekord på 1500 m med halvtanna sekund til 3.36,3. Jazy deltok i september månad 1966 både på 1500 m og 5 000 m under friidretts-EM i Budapest. På 1500 m kom han i mål tre tidels sekund bakom vesttyske Bodo Tümmler, men tre dagar seinare tok gullet på 5 000 m etter å ha spurta frå Harald Norpoth, også han vesttyskar.

Medaljar og plasseringar i internasjonale meisterskap
OL 1956 i Melbourne: Utslått i kvalifiseringa (3.50,0 =nr 18)
EM 1958 i Stockholm: Nr 10 på 1500 m - 3.45,4
OL 1960 i Roma: Sølvmedalje på 1500 m - 3.38,4, bakom Herb Elliott (3.35,6) 
EM 1962 i Beograd: Gullmedalje på 1500 m - 3.40,9, framom Witold Baran (3.42,1)
OL 1964 i Tokyo: Nr 4 på 5000 m - 13.49,8
EM 1966 i Budapest: Gullmedalje på 5000 m - 13.42,8, framom Harald Norpoth (13.44,0). Sølvmedalje på 1500 m - 3.42,2, bakom Bodo Tümmler (3.41.9)

Kjelder
Denne artikkelen bygger på «Michel Jazy» frå ,  den 8. mai 2016.  
 

Franske mellomdistanseløparar
Franske langdistanseløparar
Europameistrar i friidrett for Frankrike
Olympiske sølvmedaljevinnarar for Frankrike
Franske deltakarar under sommar-OL 1956
Friidrettsutøvarar under sommar-OL 1956
Medaljevinnarar under sommar-OL 1960
Franske deltakarar under sommar-OL 1960
Friidrettsutøvarar under sommar-OL 1960
Franske deltakarar under sommar-OL 1964
Friidrettsutøvarar under sommar-OL 1964
Bulgaria i Eurovision Song Contest

Bulgaria debuterte i Eurovision Song Contest i 2005 og har delteke fjorten gongar. Berre fem gongar har Bulgaria klart å kvalifisere seg til finalen, men til gjengjeld har tre av finaledeltakingane enda med topp fem-plasseringar. Den beste plasseringa til Bulgaria i Eurovision Song Contest, er andreplassen til Kristijan Kostov i 2017.

Historikk
Det er den bulgarske kringkastaren Bălgarska natsionalna televizija (BNT) som har rettane til å sende Eurovision Song Contest i Bulgaria og har ansvaret med å velje det bulgarske bidraget til Eurovision Song Contest. Debuten kom i Kyiv i 2005 då jazzbandet Kaffe sang «Lorraine», men rauk ut i semifinalen det året.

Fyrst på det tredje forsøket, i 2007, klarte Bulgaria å kvalifisere seg til ein Eurovision-finale, då duoen Elitsa Todorova og Stojan Jankulov framførte songen «Water». Bidraget hamna til slutt på ein femteplass i finalen.

Deretter fulgte seks år utan ein einaste finaleplassering, sjølv om Bulgaria var nære på ved å kvalifisere seg til finalen i 2012. Bidraget «Love Unlimited» kom på delt tiandeplass med det norske bidraget «Stay», men Noreg og Tooji gjekk vidare til finalen sidan Noreg hadde fått poeng frå fleire land enn Bulgaria.

I 2014 og 2015 deltok ikkje Bulgaria i Eurovision Song Contest på grunn av økonomiske problem hos kringkastaren BNT. Bulgaria returnerte til Eurovision Song Contest i 2016 og fekk sin førebels beste plassering då Poli Genova song «If Love Was a Crime» inn til ein fjerdeplass. Året etter, i 2017, fekk Bulgaria sin hittil beste plassering i Eurovision Song Contest, då Kristijan Kostov og songen «Beautiful Mess» kom på andreplass, berre slått av Portugal.

Bidraga 

1 Songen inneheld 11 språk: Arabisk, aserbajdsjansk, bulgarsk, engelsk, fransk, gresk, italiensk, romanés, serbokroatisk, spansk, og tyrkisk.

Røystehistorikk

Finalane (2005–2021)

Semifinalane (2005–2018)

Galleri

Sjå òg
 Bulgaria i Junior Eurovision Song Contest

Referansar

Kjelder

Denne artikkelen bygger på «Bulgaria i Eurovision Song Contest» frå ,  den 10. mars 2021.  
 

 
Land i Eurovision Song Contest
Eurovision Song Contest
Bulgarsk musikk
Typical Male

«Typical Male» er ein song spelt inn av den amerikanske songaren Tina Turner. Han vart skriven av Terry Britten og Graham Lyle og produsert av førstnemnde for studioalbumet Break Every Rule (1986). Songen nådde andreplassen på den amerikanske Billboard Hot 100-lista og tredjeplassen på R&B-lista. B-sida til singelen var «Don't Turn Around», som sidan vart spelt inn av Bonnie Tyler, Aswad og Ace of Base. Phil Collins spelte trommer på denne songen. «Typical Male» er uvanleg for å vere ein popsong, fordi refrenget inneheld ein enkel takt i 2/4-takt.

Musikkvideo
I musikkvideoen kan ein sjå Turner i ein raud minikjole som flørtar med ein advokat. Ho spelar spel med han, som sjakk og Scrabble, for å få merksemda hans. Gjennom videoen kan ein sjå Turner som klemmar og lener seg mot ein statue av foten til advokaten. På eit tidspunkt sit ho og advokaten saman og ser på ein gigantisk telefonhovud, og ho hoppar opp og ned på eine enden av telefonen, slik at advokaten sprett opp i lufta. Mot slutten av videoen kan ein sjå Turner og advokaten leie kvarandre.

Versjonar og remiksar
 Album version – 4:18
 12" Dance Mix – 7:06
 12" Dub Mix – 6:18

Lister

Vekeslister

Årslister

Kjelder

Denne artikkelen bygger på «Typical Male» frå ,  den 13. mai 2016.

Bakgrunnsstoff
 

Singlar frå 1986
Tina Turner-songar
Songar skrivne av Terry Britten
Songar skrivne av Graham Lyle
Songar frå 1986
What You Get Is What You See

«What You Get Is What You See» er ein song av Tina Turner frå albumet hennar Break Every Rule (1986). Songen vart skriven av Terry Britten og Graham Lyle og var ganske annleis dei tre tidlegare singlane dei hadde skrive for Turner, «What's Love Got to Do with It», «We Don't Need Another Hero» og «Two People», sidan han var ein raskare country-aktig rockelåt med Eric Clapton på gitar.

12"-singelen inneheld tre versjonar av songen, ein Extended Dance Mix, Extended Rock Mix og eit konsertopptak frå London i november 1986. Eit anna konsertopptak av songen vart seinare nytta som opningssporet på konsertalbumet Tina Live in Europe i 1988. «What You Get Is What You See» vart populær i Australia, der han i 1989 vart nytta i ein reklamekampanje for New South Wales Rugby League. Dei brukte seinare Tina Turner-songen «The Best» i ein annan kampanje. Tina Turner har sagt i eit intervju at «What You Get is What You See» er favorittsongen hennar frå albumet.

Versjonar og miksar
 7" edit – 3:48
 Albumversjonen – 4:31
 Extended Dance Mix – 6:28
 Extended Rock Mix – 5:56

Lister

Vekeslister

Årslister

Kjelder

Denne artikkelen bygger på «What You Get Is What You See» frå ,  den 13. mai 2016.

Bakgrunnsstoff
 

Songar frå 1986
Singlar frå 1987
Tina Turner-songar
Songar skrivne av Graham Lyle
Songar skrivne av Terry Britten
Capitol Records-singlar
Two People av Tina Turner

«Two People» er ein song av Tina Turner. Han vart skriven av Terry Britten og Graham Lyle, og produsert av Britten. Han vart gjeven ut som den tredje singelen frå det sjette soloalbumet hennar, Break Every Rule (1986). Songen nådde topp 10 på salslistene i Tyskland og Sveits og topp 20 i Australia, Nederland og den amerikanske Billboard Hot R&B/Hip-Hop Songs-lista. Det vart laga to musikkvideoar til «Two People», mellom anna ein der Turner er kledd som forskjellige roller, som Askepott.

Versjonar og miksar
 Albumversjonen – 4:09
 Dance mix – 8:24
 Dub Mix – 7:00
 Tender Mix – 7:15

Lister

Vekeslister

Årslister

Kjelder

Denne artikkelen bygger på «Two People (song)» frå ,  den 13. mai 2016.

Bakgrunnsstoff
 

Songar frå 1986
Tina Turner-songar
Singlar frå 1986
Songar skrivne av Terry Britten
Tina Live in Europe

Tina Live in Europe er det første konsertalbumet til Tina Turner. Det vart gjeve ut i 1988.

Oversyn
Albumet er sett saman av konsertopptak mellom 1985 og 1987, dei fleste frå Break Every Rule-turneen, men òg somme frå Private Dancer-turneen i 1985 og fjernsynssendinga Tina Turner: Break Every Rule på HBO frå ved Camden Palace (no Koko) i London, maskert som Le Club Zero i Paris, som òg vart gjeve ut på video. Dobbeltalbumet nådde åttandeplassen på UK Albums Chart. I 1989 vann albumet Grammyprisen for beste kvinnelege rockevokal.

Den doble CD-versjonen av Tina: Live in Europa inneheld fire bonussongar som ikkje er med på den originale doble, vinylutgåva. Somme avgrensa utgåver av den doble LP-plata inneheldt ein 7" bonussingel eller CD-singel med ein eksklusiv «Tender Remix» av «Two People», miksa av Ben Liebrand.

Singlar
Det vart gjeve ut fem singlar frå Tina: Live In Europa. «Nutbush City Limits», ein versjon av Robert Palmer sin «Addicted to Love, «Tonight» med David Bowie, «A Change Is Gonna Come» og «634-5789» med Robert Cray. Den mest suksessrike av desse var «Addicted to Love» som sidan har vore fast på konsertane til Turner og sidan var med på den europeiske utgåva av hitsamlinga Simply the Best frå 1991.

Innhald
Plate 1

Plate 2

B-sider

Medverkande 
Tina Turner - vokal

The Tina Turner Band;
Jamie Ralston - gitar, vokal
Laurie Wisefield - gitar
Bob Feit - bassgitar, vokal
Jack Bruno - trommer
Stevie Scales - perkusjon
John Miles - klaverinstrument, vokal
Ollie Marland - klaverinstrument, vokal
Deric Dyer - saksofon, klaverinstrument

Musikarar;
Jamie West-Oram - gitar, korvokal
Don Snow - klaverinstrument, vokal
Tim Cappello - klaverinstrument, saksofon
Alan Clark - klaverinstrument
Kenny Moore - klaverinstrument
Gary Barnacle - saksofon

Lister

Vekeslister

Årslister

Salstrofé

Produksjon
Produsert og miksa av John Hudson (spor: 1.01, 1.02, 1.04-1.07, 1.09, 1.11, 1.12, 2.01-2.04, 2.06, 2.07, 2.11, 2.13, 2.14)
Assistert av Mike Ging
Produsert av Terry Britten (spor: 1.03, 1.08, 1.10, 1.13, 1.14, 2.05, 2.08-2.10, 2.12)
Leiande produsent: Roger Davies
Innspelt i NEC Birmingham, Wembley Arena London, Camden Palace London, Westfallenhalle i Dortmund i Vest-Tyskland, Isstadion i Stockholm i Sverige.
Miksa i Mayfair Studios - London

Kjelder

Denne artikkelen bygger på «Tina Live in Europe» frå ,  den 13. mai 2016. 
 oppgav desse kjeldene:

Konsertalbum frå 1988
Tina Turner-album
It's Only Love av Bryan Adams

«It's Only Love» er ein song av den kanadiske songaren og låtskrivaren Bryan Adams, spelt inn i lag med Tina Turner. Songen var den sjette og siste singelen frå Adams-albumet Reckless. Eit konsertopptak vart sidan gjeve ut på Tina Live in Europe i 1988, i tillegg til samleplater av begge artistane, som Adams sitt Anthology og Turner sitt All the Best. Singelen nådde 15. plassen i januar 1986 på Billboard Hot 100 i USA og 29. plass på singellista i Storbritannia. 12"-singelen inneheldt eit konsertopptak frå 1985 som seinare kom ut på Tina Live in Europe i 1988.

Adams sa til Songfacts at duetten var den mest minneverdige av alle samarbeida han hadde gjort. Han sa: «Å arbeide med Tina Turner var fantastisk. Eg brukte å sjå ho på klubbar då eg var ung, før ho slo stort gjennom. Det var utruleg å sjå ho.» Han la til: «Det er eit så stort privilegium å ha sunge med ho, særleg sidan eg berre var 24 år på den tida.»

Musikkvideo
Videoen er eit konsertopptak frå Tina Turner-turneen Private Dancer i 1985. Han byrjar med Turner i den kjende svarte, korte lêrkjolen sin og dongerijakke, som introduserer den unge Bryan Adams. Han kjem så inn på scenen og dei framfører songen i lag. Den populære videoen vann prisen for beste sceneframføring i ein video under MTV Awards i 1986.

Lister

Kjelder

Denne artikkelen bygger på «It's Only Love av Bryan Adams» frå ,  den 13. mai 2016. 
 oppgav desse kjeldene:

Songar frå 1985
Singlar frå 1986
Bryan Adams-songar
Tina Turner-songar
Songar skrivne av Jim Vallance
Songar skrivne av Bryan Adams
A&M Records-singlar
Songar produserte av Bob Clearmountain
Edgar Winter

Edgar Holland Winter () er ein USA-amerikansk rock- og bluesmusikar. Han er kjend som ein multi-instrumentalist og spelar klaverinstrument, gitar, saksofon og perkusjon - i tillegg til å syngje. Han hadde suksess i 1970-åra med bandet sitt, The Edgar Winter Group, og populære songar som «Frankenstein» og «Free Ride».

Biografi

Han voks opp i Beaumont i Texas og er den yngre broren til gitaristen Johnny Winter. Dei to brørne byrja å spele i lag i tenåra, og spelte på lokale pubar, før dei var gamle nok til å kome inn. Blant dei tidlege banda deira var Johnny and the Jammers, the Crystaliers og the Black Plague. På vidaregåande byrja Edgar òg å spele saksofon, og før han var 20 kunne han alt spele klaverinstrument, gitar, bass og trommer. 

Edgar fekk platekontrakt med Epic Records i 1970 etter å ha spelt på albumet til broren, Second Winter. Han spelte inn Entrance, der han sjølv spelte dei fleste instrumenta. Han akkompagnerte broren på Johnny Winter And og danna så eit stort blåseensemble kalla White Trash, men gruppa vart oppløyst alt i 1972. Winter samla saman ei ny gruppe og spelte inn to album for Epic Records, White Trash og Roadwork. Singelen hans «Keep Playing That Rock 'n' Roll» nådde 70. plassen på den amerikanske rockelista og albumet Roadwork klatra til 23. plassen på albumlista. Sommaren 1972 danna han the Edgar Winter Group. I januar 1973 gav dei ut They Only Come Out at Night, produsert av gitaristen Rick Derringer, og albumet nådde tredjeplassen på albumlista i USA. Dette albumet inneheld den mest kjende songen til Winter, «Frankestein», som nådde tredjeplassen på singellista i USA i mai 1973. Seinare det året nådde «Free Ride» frå same albumet 14. plassen. Sjølv om han aldri oppnådde like stor suksess igjen, har Winter halde fram å turnere og spele inn plater. Han flytta frå New York City til Beverly Hills i 1989 for å lage filmmusikk, noko han hadde noko suksess med, mellom anna ein noko omarbeidd versjon av «Frankenstein» for filmen Wayne's World II.

Sjølv om dei tidlege 70-tals albuma hans som Entrance, White Trash, They Only Come Out at Night og Shock Treatment er meir bluesprega enn dei seinare albuma hans, er det bluessongar som «Big City Woman» på albuma hans frå 1990-åra, som Not a Kid Anymore (1994) og Winter Blues (1999).

Diskografi

Singlar

Produsent
Open Fire av Ronnie Montrose – (1978) produsent, piano, cembalo
Crazy from the Heat (1985) (David Lee Roth)

Kjelder
Denne artikkelen bygger på «Edgar Winter» frå ,  den 14. mai 2016. 
 oppgav desse kjeldene:

Bakgrunnsstoff

Edgar Winter 
Edgar Winter på IMDb

Folk med albinisme
USA-amerikanske rockeartistar
Folk frå Beaumont i Texas
USA-amerikanske scientologar
Musikarar frå Texas
USA-amerikanske rockesaksofonistar
USA-amerikanske bluessongarar
USA-amerikanske bluesgitaristar
USA-amerikanske bluespianistar
Ringo Starr & His All-Starr Band-medlemmar
Aurora Aksnes

Aurora Aksnes () er ein norsk songar og låtskrivar frå Os kjend under artistnamnet AURORA. Ho er signert til plateselskapa Decca Records, Glassnote Records og Petroleum Records.

Diskografi

Studioalbum
 All My Demons Greeting Me as a Friend (2016)

EP-ar
 Running with the Wolves (2015)

Singlar
 «Puppet» (2012)
 «Awakening» (2013)
 «Under Stars» (2014)
 «Runaway» (2015)
 «Running with the Wolves» (2015)
 «Murder Song (5, 4, 3, 2, 1)» (2015)
 «Half the World Away» (2015)
 «Conqueror» (2016)
 «Warrior» (2016)

Kjelder

Norske musikarar
Norske låtskrivarar
Steamy Windows

«Steamy Windows»  er ein song av Tina Turner på albumet Foreign Affair frå 1989. Han vart gjeven ut som den andre singelen frå albumet i november 1989, og den tredje singelen i Storbritannia og Irland i februar 1990. Han var skriven av Tony Joe White og produsert av Dan Hartman, og er kjend for den mektige vokalen. Songen vart ein hit i Belgia og Irland, der han nådde topp 10, og han nådde topp 40 i dei fleste landa han vart gjeven ut.

Singelen inneheldt òg ein dance-versjon av songen produsert og miksa av Justin Strauss og Murray Elias og han vart òg gjeven ut som ein eigen remix-singel i somme land. Han vart to år seinare spelt inn av countryartisten John Anderson for albumet Seminole Wind og sidan av countryartisten Kenny Chesney. Turner framførte songen som opningssnummer på konsertane hennar i 1990, 1993 og 2008/2009.

Musikkvideo
Den offisielle musikkvideoen for songen var regissert av Andy Morahan.

Innhald
CD single
«Steamy Windows
«The Best» (Extended remix)
«Steamy Windows» (Vocal mix)

Lister

Vekeslister

Årslister

Kjelder

Denne artikkelen bygger på «Steamy Windows» frå ,  den 15. mai 2016.

Bakgrunnsstoff
 

Songar frå 1989
Singlar frå 1989
Capitol Records-singlar
Musikkvideoar regisserte av Andy Morahan
Songar produserte av Dan Hartman
Songar skrivne av Tony Joe White
Tina Turner-songar
The Best

«The Best» er ein song skriven av Mike Chapman og Holly Knight, opphavleg spelt inn av Bonnie Tyler i 1988 på albumet Hide Your Heart. Singelen nådde tiandeplassen i Noreg og 95. plassen i Storbritannia.

Singelen vart gjeven ut på CD i 1988 i lag med to sjeldne spor som Tyler spelte inn, «The Fire Below» og «Under Suspicion».

Songen vart året etter spelt inn av Tina Turner og ho fekk stor suksess med songen. Han vart gjeven ut på hitalbumet hennar, Foreign Affair. 
Begge versjonane, både Tyler og Turner sin, er ofte blitt nytta under idrettsarrangement.

Lister

Tina Turner-versjonen
Songen vart spelt inn av Tina Turner i 1989, og ho fekk stor suksess med songen. Han vart gjeven ut på hitalbumet hennar, Foreign Affair. Saksofonsoloen på Turner-versjonen er spelt av Edgar Winter.

Holly Knight fortalte Songfacts: «'Simply the Best' er ein av dei sjeldne juvelane som er ein positiv song, men ikkje cheesy. Det som er vanskeleg er å skrive ei positiv stemning som verkar oppriktig - det er ein høg orden.»

I 1992 spelte Turner inn «(Simply) The Best», ein duettversjon av songen med den australske rockesongaren Jimmy Barnes, for å marknadsføre rugbysesongen i New South Wales i Australia det året. Denne kom ut på ein avgrensa bonussplate av den australske versjonen av samlealbumet Simply The Best.

Versjonar og miksar 

 7" Edit - 4:11
 Albumversjonen, òg kalla Extended 12" Mix - 5:28
 Extended Mighty Mix - 6:35
 Single Muscle Mix - 4:16
 Extended Muscle Mix - 5:28
 «(Simply) The Best» (med Jimmy Barnes, 1992) - 4:11
 «(Simply) The Best» (Extended Mix) (med Jimmy Barnes, 1992) - 5:29

Lister

Vekeslister

Årslister

Salstrofé

Kjelder

Denne artikkelen bygger på «The Best (song)» frå ,  den 15. mai 2016.  
 

Singlar frå 1989
Tina Turner-songar
Bonnie Tyler-songar
Songar skrivne av Mike Chapman
Songar skrivne av Holly Knight
Rockeballadar
Songar produserte av Desmond Child
Songar frå 1988
Columbia Records-singlar
Mushroom Records-singlar
Capitol Records-singlar
I Don't Wanna Lose You

«I Don't Wanna Lose You» er ein song av Tina Turner. Han vart skriven av Albert Hammond og Graham Lyle og produsert av desse to i lag med Roger Davies for albumet Foreign Affair i 1989. Han vart gjeven ut som den andre singelen frå albumet i Storbritannia og Irland i november 1989, og den tredje singelen i resten av Europa og Australia i februar 1990. Singelen nådde topp 10 i Storbritannia og Belgia, og topp 40 i dei fleste andre land han vart gjeven ut i.

Lister

Vekeslister

Årslister

Kjelder

Denne artikkelen bygger på «I Don't Wanna Lose You» frå ,  den 15. mai 2016.  
 

Tina Turner-songar
Singlar frå 1989
Songar skrivne av Albert Hammond
Songar skrivne av Graham Lyle
Popballadar
Musikkvideoar regisserte av Dominic Sena
Songar frå 1989
Capitol Records-singlar
Songen Foreign Affair

«Foreign Affair» er ein song av Tina Turner. Han vart skriven av Tony Joe White og produsert av White og Roger Davies for albumet Foreign Affair i 1989. Han vart gjeven ut som singel i 1990 i fleire forskjellige format. I somme land kom singelen òg i ein eigen remix-versjon med klubb-miksar av Shep Pettibone.

Versjonar og remiksar
 Albumversjonen – 4:27
 Special Feelings Mix – 4:43
 Special Feelings Instrumental – 4:43
 One in a Million Club Mix – 6:54
 One in a Million Extended Mix – 7:19
 Heartbeat Mix – 4:24
 Heartbeat Edit – 4:00
 Heartbeat Instrumental – 4:25

Lister

Kjelder

Denne artikkelen bygger på «Foreign Affair (song)» frå ,  den 15. mai 2016.

Bakgrunnsstoff
 

Tina Turner-songar
Singlar frå 1990
Songar skrivne av Tony Joe White
Songar frå 1989
Capitol Records-singlar
Albumet Simply the Best

Simply the Best er det første samlealbumet til Tina Turner og kom ut 22. oktober 1991.

Oversyn
Albumet inneheld dei mest populære hittane til Turner sidan comebacket hennar i midten av 1980-åra. Det inneheld òg tre nye songar som ikkje var gjevne ut tidlegare, «Love Thing» (UK Airplay #13), «I Want You Near Me» (#22 UK) og «Way of the World» (UK Airplay #6 og UK #13) i tillegg til ein nyinnspelt dance-versjon av den klassiske Turner-låten «Nutbush City Limits». Alle desse vart gjevne ut på singelar i 1991 og 1992. Albumet vart ein bestseljar i Storbritannia, der det er eit av dei bestseljande albuma gjennom historia med over 2,4 millionar selde eksemplar. Det selde til 8x platinaplate i Storbritannia og låg på den britiske albumlista i over 140 veker. Albumet har seld 7 millionar eksemplar verda over.

Samleplata vart gjevne ut med eit anna innhald i USA, der songane «Addicted to Love (Live)» og «Be Tender With Me Baby» vart erstatta med «What You Get Is What You See» og «Look Me in the Heart». I Australia vart det gjeve ut ei avgrensa utgåve av albumet med fem songar på ei bonusplate. Denne inneheld ei nyinnspeling av «The Best» som ein duett med Jimmy Barnes, kalla «(Simply) The Best». Denne vart òg gjeven ut som singel, i tillegg til ein fjerde ny song kalla «I'm a Lady», som art gjevne ut i andre regionar som B-sida til «Love Thing».

Innhald

Originalversjonen

Amerikansk versjon

Australsk versjon

B-sider

Lister

Vekeslister

Årslister

Salstrofé

Kjelder
Denne artikkelen bygger på «Simply the Best (Tina Turner album)» frå , den 15. mai 2016.  

Samlealbum frå 1991
Tina Turner-album